
George W. Bush ha revelat la seva solució davant dels incendis forestals, tallar els boscos. Segons Bush la millor manera d'evitar que es cremin les cases es eliminar els boscos, fent feliç així a les empreses de tala de fusta. 


Durant les Festes de Gràcia i de Sants 

Emissió en període de proves de 
la televisió dels moviments socials 


Des de les casernes de Sant Andreu urgentment 

Tanquen als calabossos de la Verneda al portaveu 
dels immigrants de les casernes de Sant Andreu 

El van detenir després de la concentració del passat dijous a la placa de Sant laume. 


Lluita contra la Llei d'Estrangeria 


Sant Andreu de Palomar.- El portaveu dels 
immigrants de les casernes de Sant Andreu, 
Yerko Toro va ser detingut el passat dijous, 
després de la concentració que es va realitzar 
a la plaça Sant Jaume, Des de l'assemblea de 
les casernes s'ha emès un comunicat, s'ha 
convocat una concentració i s'ha demanat a 
tothom que envïi faxos de rebuig a aquesta 
actuació al jutjat 30 d'intrucció de Barcelona, 
el número de fax és: 935673240. A contin¬ 
uació reproduïm el comunicat que ens han 
fet arribar: "L'assemblea d'immigrants de les 
casernes de Sant Andreu volem denunciar la 
detenció del nostre representant Yerko Toro 
dijous passat després que haguéssim fet una 
concentració a la plaça Sant Jaume per a 
demanar una solució digna i duradera per als 
més de 600 ocupants que vivim allà i la 
majoria amb manca de papers. Volem denun¬ 
ciar l'assetjament policial que estem patint la 
gent de les casernes des que estem units per 


Lluites d'Arreu del Món 


Chiapas/ M èxic - El passat dissabte 9 d'agost al 
vespre van néixer Los Caracoles. Va ser un 
multitudinari acte organitzat per les comuni¬ 
tats indígenes autònomes, on hi van partici¬ 
par milers de zapatistes arribats de tots els 
racons de l'estat mexicà de Chiapas, de grups 
de suport arribats des del Distrito Federal, i 
d'observadors, simpatitzants i periodistes 
d'arreu del món. Des de la localitat d'Oventik 
es van enviar missatges a tot el món, procla- 


a conseguir una regularització de totes aque¬ 
lles persones que estan en situació irregular a 
l'Estat espanyol, no només per a nosaltres. 
No exigim cap tracte especial, però tampoc 
volem que esfaci un "tracte policial especial" 
només per viure a les casernes: per estar 
units reclamant els nostres drets i denunciar 
la nostra situació de la que només el govern 
és responsable, Cada dia es deté a unes ]£) 
persones als seus propis habitatges i moltes 
són expulsades després d'estar internades als 
calabossos de la Verneda durant 40 dies. 
Algunes persones fins i tot són detingudes 
diverses vegades a la mateixa setmana. A 
més, amb l'excusa de la neteja, la desratitza- 
ció i l'enderrocament d'instal·lacions buides 
s'han ensorrat 2 habitatges que estaven habi¬ 
tats. Aquest assetjament perquè marxem pel 
nostre propi peu i desistim en la nostra lluita 
ha culminat amb la detenció il·legal del nos¬ 
tre representant, de forma selectiva després 


mant la voluntat de les comunitats en la línea 
d'autogestionar el seu futur sortint del con¬ 
trol de l'Estat mexicà, després de l'incomplí 
ment reiterat dels Acuerdos de San Andrés, 
signats fa més de 5 anys, amb l'antic govern 
del PRI. Los Caracoles seran una mena d'ajun¬ 
taments que ells anomenen les Juntas del 
Buen Gobierno, en contraposició al que ells 
denuncien com el mal gobierno de Fox, En els 
missatges de l'acte varen denunciar el pater- 


de la manifestació, per dos policies secretes 
quan Yerko es trobava només plegant pan¬ 
cartes. Yerko espera la renovació del seu per¬ 
mís de residència i treball, però temem que 
se l'expulsi per destacar en representar-nos. 
La seva família està amb ell i amb tots nos¬ 
altres. Després dels últims esdeveniments 
viscuts a les casernes de Sant Andreu Nord i 
la confirmació de l'internament de Yerko 
Toro a la Verneda fins tant es resolgui el 
recurs de reforma plantejat. Els residents de 
les casernes de Sant Andreu Nord hem 
decidit convocar una concentració DIJOUS 
14 D'AGOST, a les 19:00 hores als JUTJATS 
NOUS, al Passeig LLUIS COMPANYS núm.l 
sota el lema: PER LA LLIBERTAT DE YERKO, 
PER LA FI DE L'ASSETJAMENT POLICIAL ALS 
HABITANTS DE LES CASERNES." 

Assemblea d'Immigrants de les 
Casernes de Sant Andreu 12/ 8/ 03 


nalisme d'algunes ajudes d'Ong's interna¬ 
cionals, varen dir a Bush, Aznar i Garzón que 
amb les seves democràcies on es tanquen 
diaris, s'il·legalitzen idees i s'envaeixen països 
no hi volen tenir res a veure. La Ràdio 
Insurgente que volia emetre arreu del món 
l'acte va ser boicotejada pel govern mexicà, i 
els discursos complerts es poden escoltar a 
través d'internet a http://chiapas.indy- 
media.org Contra-lnfos 12/ 8/ 03 


Col·lectius i contrainformació 


Del 14 al 24 d'Agost 

Arrenquen les 
festes de Gràcia 
amb múltiples 
actes reivindicatius 
a carrers i places 

Gràcia.- La plaça del Diamant i la plaça Joanic 
seran enguany els dos espais a l'aire lliure on 
tindran lloc molts dels actes reivindicatius 
lligats a moviments socials de la vila de 
Gràcia. També hi haurà actes al Casal Popular 
del carrer Ros de Olano, així com una cer¬ 
cavila contra les forces policials el dia 16 
d'agost a les 19h a la plaça de la Revolució. 
Tal i com es pot llegir al programa d'actes de 
la plaça del Diamant, que enguany celebra la 
onzena edició, la decoració de la plaça aque¬ 
st any anirà destinada a la denúncia del con¬ 
trol social, un problema col·lectiu que en els 
últims temps s'ha convertit en una lacra pels 
drets i les llibertats col·lectives. La plaça 
Joanic, d'altra banda serà un espai alliberat en 
defensa dels espais okupats. Un espai on es 
podrà trobar informació sobre les amenaces 
de desallotjament de centres socials i viven- 
des pels inicis de la propera tardor a difer¬ 
ents punts del districte de Gràcia. Tot plegat 
amenitzat amb concerts, actuacions, etc... 
Durant el pregó de la Festa M ajor, que tindrà 
lloc el dijous 14 a les 19h a la plaça Rius i Tau- 
let també hi haurà presència reivindicativa, 
amb un pregó alternatiu que exigirà que no es 
desallotgin ni la Kasa de la Muntanya, ni Les 
Naus, ni qualsevol altre pis okupat de Gràcia. 
Des d'un punt de vista musical trobarem una 
àmplia oferta, amb grupscomLucumaLunch, 
Betagarri, Cheb Balo wski, La Kaina, 0 brint Pas, 
Habeas Corpus, Contrabando de Ideas o La 
OrquestraBiteltxus. Contra-lnfos 12/ 8/ 03 


Gràcia.- L'Assemblea per la Comunicació 
Social, formada per persones provinents de 
diversos moviments i col·lectius, impulsa 
des de fa mesos la creació d'un canal de 
televisió i una emisora de ràdio que donin la 
possibilitat de tenir veu als moviments 
socials. L'assemblea, sota el títol genèric 
d'Okupem lesOnesvafer un acte simbòlic i 
reivindicatiu el passat 29 de juliol, amb l'en- 
trega al Consell de l'Audiovisual de Catalu¬ 
nya de les signatures d'una seixantena d'en¬ 
titats que donen suport a la iniciativa. 

Ara volen passar a l'acció, iniciant en perío¬ 
de de proves les emisions d'una programa¬ 
ció reduïda que es centrarà principalment 


en les activitats de les festes majors de Grà¬ 
cia i Sants. En el cas de Gràcia, la programa¬ 
ció començarà el 18 d'agost i finalitzarà el 21 
amb una franja horària entre les 19 i les 22h 
on podrem veure fins i tot retransmisionsen 
directe des de la plaça del Diamant i altres 
punts de la vila. A les festes de Sants les 
emisions es faran de dijous a diumenge. 
L'àrea de recepció fins ara estarà circumscri¬ 
ta a un radi de 3 quilòmetres i la freqüència 
del dial televisiu serà difosa a través de car¬ 
tells que es penjaran els propers dies als car¬ 
rers de Gràcia i Sants. Tota la informació al 
voltant del projecte la pots trobar a la web 
<www.televisio.ws> Contra-lnfos 12/ 8/ 03 


Cercavila a Gràcia el dia ]61 debats a la plaça del Nord 

Trobada internacional sobre el conflicte 
israeliano-palestí a la ciutat de Barcelona 

Gràcia.- Entre els propers dies 16 a 26 d'agost tindrà lloc a Barcelona una trobada interna¬ 
cional sobre Palestina-lsrael i d'altres conflictes al mediterrani. Aquest encontre és la con¬ 
tinuació d'un procés de debat entre grups de base i gent que, des de diferents perspec¬ 
tives, s'oposen a l'ocupació de Palestina i al caràcter discriminatori de l'Estat d'Israel, que 
donen suport o participen en la lluita per l'autodeterminació del poble palestí, i estan 
interessats/ desen la cooperació internacional no jeràrquica a aquestes àrees. 

Els objectius de la trobada seran posar en el plànol i difondre activitats, pràctiques, tàc¬ 
tiques i perspectives a Palestina, Israel i a nivell internacional que treballen contra l'ocu¬ 
pació. També crear eines per una millor coordinació i comunicació entre aquestes per¬ 
spectives, fent ús de les diferències i similituts, per contribuir a una resistència efectiva í 
heterogènia. Discutir opcions de treball en xarxa internacional que actualment no existeix¬ 
en o no són molt visibles. Crear una xarxa funcional per facilitar intercanvis, formació i 
cooperació entre gent de diferents països. El 16 d'agost es farà una cercavila pels carrers de 
Gràcia com a presentació de la trobada, que finalitzarà a la plaça del N ord. A aquesta plaça 
els dies 18,20 i 23 d'agost hi haurà debats públics sobre el M ur de Palestina, les morts d'im¬ 
migrants en pateres que creuen el mediterrani i les opcions gai-lesbianes als països àrabs. 
Per més informació o per subscriu-re't a les llistes de discusió de la trobada pots enviar un 
mail a l'adreça <palestina-subscribe@lists.riseup.net> Contra-lnfos 12/ 8/ 03 


Naixement de Tos Caracoles" a Oventik 








Opinió 


Bin Laden ja ens ho deia: "Vull que envaïu l'Irak" 


Nova York/Estats Units.- "Des d'abans que 
comencessin a llençar bombes sobre l'Irak, ja 
es distribuïen uns pòsters pels ambients alter¬ 
natius de la ciutat, on es podia veure la cara de 
Bin Laden, substituint la de l'oncle Sam, en 
aquella imatge tan utilitzada per les oficines 
de reclutament de l'exèrcit dels EUA. En Bin 
Laden, que assenyala amb el dit a tothom que 
es mira el pòster, i diu: "Vull que envaïu l’Irak! 
Envaïu l'Irak, home, envaïu-lo! Aixi em propor¬ 
cionareu una nova fornada de reclutes. Les 


vostres bombes encendran encara més el seu 
odi cap a Amèrica, i les seves ganes de reven¬ 
ja. Elsamericans no estaran segurs enlloc. Si us 
plau, ataqueu l'Irak d'una vegada! Així us obli¬ 
dareu de perseguir Al Qaeda. I dividireu 
l'opinió pública internacional, Vinga, home, 
vinga! Desestabilitzeu la regió! Potser el Pakis¬ 
tan caurà, també... necessitem les seves armes 
nuclears. Doneu-li una excusa a Saddam per 
atacar primer... i potser fotrema Israel dins de 
la guerra... Perfecte... ! De manera que, per 


favor, invadiu l'Irak! Alegreu-me el dia!" Però 
ni Bush, ni Blair, ni Aznar, ni Berlusconi, ni... 
no es varen sentir assenyalats pel dit del Bin 
Laden, ni al·ludits. I ara, a l'Irak, els policies mil¬ 
itars de les forces d'ocupació, se senten inse¬ 
gurs fins i tot quan s'apropen a una llauna de 
coca-cola, que es trobin al mig del camí... 
perquè a vegades la guerrilla hi col·loca dina¬ 
mita i el policia perd, almenys, una mà, o un 
peu, o la vista... I això no són rumors. Així ho 
explica l'edició europea de 'The Wall Street 
Journal" del divendres, 1-8-03... 

Aquí, quan el metro es queda parat entre 
estacions o quan els autobusos queden atra¬ 
pats en caravana, al mig del Lincoln Tunel, 
que uneix Manhattan amb New Jersey, la 
gent encara es miren a la cara, espantats pel 
que pugui passar... i pel que ja ha passat." 
Francesc Arnau i Arias. Corresponsalia 
de Contra-lnfos a Nova York 5/ 8/ 03 


Defensa des espais naturals 


Al·legacions contra ei 
parc eòlic dels Segalassos 

El Priorat.- "La Plataforma per la Defensa 
del Priorat presenta al·legacions contra la 
central eòlica dels Segalassos per l'impacte 
que tindria en l'entorn natural i paisatgístic. 
La Plataforma per la Defensa del Patrimoni 
Natural del Priorat (PDPNP) presenta al·le¬ 
gacions contra el projecte de central eòlica 
dels Segalassos per l'impacte que aquest 
parc tindria en l'entorn natural i paisatgístic 
i perquè incompleix l'acord comarcal sobre 
la implantació de l'energia eòlica. 

El text íntegre de les al·legacions el podeu 
trobar enviant un mail atpujades@tiscali.es 
per imprimir-lo i enviar-lo a la Generalitat." 

Plataforma del Priorat 12/ 8/ 03 


Aquesta setmana distribuïm també una edició especial del Contra- 
lnfos on recopilem un resum de les informacions aparegudes al butl¬ 
letí al voltant de les operacions policials en contra de membres del 
moviment llibertari de València. Duent a la presó a alguns d'ells i fent 
registres, persecucions i detencions de molts altres. Podem obtenir- 
ne exemplars a través de la nostra pàgina web o posant-vos en con¬ 
tacte amb nosaltres. Durant les festes majors de Gràcia i Sants s'en- 
cartellaran i es distribuiran als carrers i places. 

Invasió d’Iraq: 
la matança continua 

6086 

CIVILS IRAQUIANS ASSASSINATS DES DEL 20 DE MARÇ 

142 

MILITARS ANGLO-AMERICANS MORTS 
DURANT L'OPERACIÓ D'ASSALT DE L'IrAQ 

126 

SOLDATSANGLO-AMERICANS MORTS 
DES DEL SUPOSAT FINAL DE LA INVASIÓ 

(12 durant l’última setmana) 



14 d'agost ]9h als jutjats de Barcelona 

Concentració de suport 

al portaveu immigrants de 
les casernes de Sant Andreu 


Butlletí setmanal 

Gontra-Infos 


tel: 93.442.62.53 

CORREU electrònic: 
<<zitzania@sindo minio.net» 


ANTI RACISME 


No BORDEFt CAMP ASSALTAT PER LA POLICIA ALEMANYA AMB 200 PERSON ES TRASLLADADES A LA PRESÓ D'HÜRTH 

El campament contra l'Europa Fortalesa de 
Colònia és assaltat amb més de 300 detencions 


Colònia/Alemanya.- Després que la policia 
de Colònia digués en una conferència de 
premsa que el Campament Internacional N o 
Fronteres essencialment estava comprès per 
"delinqüents" i era a més una "part d'una 
xarxa violenta de l'esquerra radical interna¬ 
cional", no van tenir objeccions a mostrar les 
seves fantasies violentes sobre els caps dels 
antiracistes. El No-Borders-Camp de Colònia 
és el tercer d'aquest tipus que es fa a 
Alemanya. Els últims dos van tenir lloc a la 
frontera amb Polònia, la frontera de la "fort¬ 
alesa Europa" a l'est. En aquests campaments 
internacionals participen tradicionalment 
gent de molts països, Pretén ser un fòrum de 
trobada i discussió sobre racisme, fronteres, 
migració, drets dels i les refugiades, nocions 
de "estranger", "nació", "país", "estat", etc... El 
campament aquest any va començar el 30 
de juliol i havia de durar fins el 12 d’agost. 
M olta gent jove (de 14 a 20) va venir aquest 
any, el campament anava molt bé amb 
moltes xerrades, tallers (a diverses universi¬ 
tats/ politècniques/ Escoles Superiors de 
Colònia amb una varietat enorme, teatre 
rondaire, concerts varis (punk, ska„ rock 
antiracista llatí, etc, etc,..), diverses mani¬ 
festacions a la ciutat, per exemple 
davant/ contra de la racista Central Nacional 
de Registre d'Estrangers on s'arxiven totes 
les dades de residents estrangers (la majoria 
tercera generació d’immigrants ja, o sigui, 
més "alemanys" que jo), una altra mani¬ 
festació a l’aeroport Colònia/ Bonn, des d'on 
es deporten a refugiats regularment. Una 
altra contra-manifestació a un barri on va 
haver una marxa Antizingana (en contra de 


Romes & Sintis del barri), on es van ficar un 
grup neofeixista local, el "PRO-KÒLN" i una 
visita solidària a un vaixell-habitatge on la 
ciutat té a refugiats encerclats com a ani¬ 
mals. A més van haver moltes accions espon¬ 
tànies a la zona fatxa i de consum: graffits, 
disfresses, teatre... 0 sigui, tot molt alegre i 
sense cap violència. En el mateix campa¬ 
ment un clima molt bo, cuina popular, 
moltes cares noves, etc... Unes 1000 person¬ 
es. I en aquest context, el dissabte 9 d’agost 
la policia envolta tot el campament, talla 
l’aigua, llum, accés d’internet/ telèfon. 
Rodegen a uns 300 que pretenien col·locar- 
se davant del campament perquè la policia 
no entrés i els deixen allà, encerclats, a 40,8 
graus, sense aigua, durant hores. Es comuni¬ 
ca a la resta que TOTS queden arrestats i que 
per un "túnel de seguretat" vagi sortint un@ 
per un@ per a ser "reconeguts" (empremtes 
dactilars/ foto/ vídeo/ dades) a comissaria. 
A un periodista que filmava el detenen 
immediatament amb l’excusa d'haver robat 
una càmera de vídeo de la policia, la càmera 
torna a aparèixer i l’alliberen. A una assem¬ 
blea es decideix unànimement quedar-se al 
campament. Tot i això molts d'ells surten i 
els duen a la presó de Fiürth. Els 100-150 que 
es queden i es neguen a sortir els deixen sor¬ 
tir a les 21 hores, després que una diputada 
dels Verds i alguns advocats es presentessin 
al campament (a mares amb nens). També a 
aquesta hora la policia permet després de 
qüasi tot el dia que els restants vagin a bus¬ 
car begudes. Els que hi queden es concen¬ 
tren a la tenda de la cuina popular. La policia 
entra i registra cada tenda individual, cada 


objecte personal que troben, tot. A Ham- 
burg (nord d'Alemanya) i Leipzig (ex-RDA) es 
van ajuntar manifestants per a protestar 
contra la repressió policial del campament. 
A la nit es van produir diverses marxes 
espontànies a diverses ciutats alemanyes de 
nord a sud, de l'oest a l’est: Leipzig, Hamburg, 
Frankfurt, Bielefeld, En Wendland ("Wend- 
land Lliuri") es bloqueja una comissaria de 
policia en solidaritat amb els campistes de 
Colònia. A Bremen diverses persones inter¬ 
rompen a la filarmònica de la ciutat el con¬ 
cert clàssic de comiat d'un famós dirigent 
per a llegir en directe davant de milers de 
persones un missatge de solidaritat amb els 
tancats. A la matinada va entrar la policia 
amb tancs de gasos lagrimògens i tanquetes 
d'aigua. Els tancats a la tenda de la cuina 
popular no abandonen. La policia arrassa í 
destrueix la tenda gran on es feien els 
debats, obren cotxes per la força i arrassen 
tot el que troben. Cap a les 3 de la matinada 
es comença a detenir als que hi quedaven. A 
les 3:36 marxaren els autocars amb els últims 
arrestats en direcció a la presó. A les 4:35 del 
matí unes 150 persones es manifesten 
espontàniament en solidaritat amb els 
campist@s. La policia intenta detenir els 
manifestants, la marxa se’n va per a la zona 
de bars per a dissoldre's a la multitut de la 
nit i així evitar altres tantes detencions. 
Després de la detenció massiva, l’endemà 
prop d’un centenar de persones van quedar 
en llibertat, però més de 200 persones con¬ 
tinuaven tancades a la presó Hürth, fins el 
dilluns, quan van quedar en llibertat. 

No Border-(-Contra-lnfos 12/ 8/ 03 


:=&sL'oratge de la setmana vinent 


Dimecres B 

Dijous 14 

Divendres 15 

Dissabte 16 

Diumenge 17 

Dilluns 18 

Dimarts 19 

L’onada de calor s’acaba el proper cap de setmana. Les temperatures baixaran dels 36-37 actuals 
fins els 28-29. Podrà ploure fins la mateixa costa durant el dissabte i el diumenge amb tempesta. 

A finals de la setmana vinent les pluges poden ser molt més intenses a diversos punts de la costa. 
























































































